Document ID: /roh_data/filtered/fineweb-2-filterrobots_roh.jsonl.gz/57207

L’onn passà hai dà var 450'000 accidents. Quai sajan bain dapli cas che l’onn 2020, dentant anc adina pli paucs ch’avant la pandemia. Quai scriva l’Institut svizzer d'assicuranza d'accidents SUVA.
Pli paucs accidents da sport ch'avant la pandemia
Entant ch'ils accidents da lavur èn creschids per bun 6% l'onn passà, èn ils accidents da sport e dal temp liber s'augmentads per be circa 2%. Tenor la SUVA haja quai probabel da far cun las restricziuns da far sport ch'i ha dà durant ils emprims mais dal 2021.
Malgrà ch'ils territoris da skis eran averts la stagiun d'enviern passada – era relativamain pauca glieud ida sin pista. Cumpareglià cun l'onn 2019 hai perquai era dà bunamain 17% pli paucs accidents da naiv. Sumegliant vesi ora tar il ballape. Era qua hai dà l'onn passà anc adina bun in quart pli paucs accidents ch'avant la pandemia.